MINTกำไรเกิน20% รายได้โตโรงแรมฟื้น
MINT คาดปีนี้กำไรสุทธิโตทะลุเป้า 20% โอนโครงการในมือมาร์จินสูง ธุรกิจโรงแรมฟื้น
19 ส.ค. 2554

MINT คาดปีนี้กำไรสุทธิโตทะลุเป้า 20% โอนโครงการในมือมาร์จินสูง ธุรกิจโรงแรมฟื้น 
น.ส.ปรารถนา มงคลกุล ประธานเจ้าหน้าที่บริหารฝ่ายการเงิน บริษัท ไมเนอร์ อินเตอร์เนชั่นแนล (MINT) เปิดเผยว่า ในปี 2554 บริษัทคาดว่ากำไรสุทธิจะเติบโตกว่าที่ประมาณการไว้ 20% เนื่องจากจะมีการโอนโครงการ St.Rigis จำนวนมากที่ระดับราคาสูง 150200 ล้านบาทต่อยูนิต จึงเชื่อว่าจะทำกำไรได้ดีกว่าคาด
สำหรับแนวโน้มธุรกิจโรงแรม คาดว่าจะมีอัตราการเข้าพักในระดับ 63% สูงขึ้นจากปีก่อนที่อยู่ในระดับ 5455% แต่น้อยกว่าภาวะปกติที่ประเทศไทยไม่มีปัญหาการเมืองในปี 25502551 อัตราการเข้าพักโรงแรมในเครือเคยสูง 70% 
ด้านธุรกิจอาหาร บริษัทยังเน้นการเติบโต เนื่องจากมีความเสี่ยงต่ำ และได้รับผลกระทบจากปัญหาการเมืองภายในประเทศน้อย 
บริษัทได้ปรับงบลงทุนในแผน 5 ปี (25542558) ที่กำหนดวงเงินไว้ 1 หมื่นล้านบาท จากเดิมที่จะลงทุนในธุรกิจอาหารเพียง 20% และเน้นหนักในธุรกิจโรงแรม 80% ก็มาเน้นธุรกิจอาหารมากขึ้นเป็น 60% แต่จะเน้นการเติบโตของรายได้ในธุรกิจโรงแรม รับบริหารและร่วมเป็นพันธมิตรกับโรงแรมในต่างประเทศ ได้แก่ เอเชีย โอเชียเนีย และแอฟริกา
“เราต้องปรับกลยุทธ์ เพราะหลังเกิดปัญหาภายในประเทศ และวิกฤตการเงินโลก ทำให้เราต้องปรับตัวในระยะยาวและกระจายความเสี่ยง” น.ส.ปรารถนา กล่าว